**Nolikuma 7.pielikums**

BūvUzraudzības Līgums

Siguldā, 2018. gada \_\_\_. \_\_\_\_\_\_\_\_\_\_\_\_\_

**Siguldas novada pašvaldība**, reģistrācijas Nr.90000048152, adrese Pils ielā 16, Sigulda, Siguldas novads, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kura/-š rīkojas pamatojoties uz Siguldas novada pašvaldības domes 2017.gada 10.augusta saistošajiem noteikumiem Nr.20 „Siguldas novada pašvaldības nolikums” (prot.Nr.14., §1), turpmāk tekstā saukts – **“Pasūtītājs”**, no vienas puses, un

**\_\_\_\_\_\_\_\_\_\_\_\_\_\_\_\_\_\_,** reģistrācijas Nr. \_\_\_\_\_\_\_\_\_\_\_\_\_\_\_\_\_, adrese \_\_\_\_\_\_\_\_\_\_\_\_\_\_\_\_turpmāk tekstā – **„Uzņēmējs”**, kuras vārdā saskaņā ar statūtiem rīkojas valdes loceklis\_\_\_\_\_\_\_\_\_\_\_\_\_\_\_\_, no otras puses,

turpmāk šā līguma tekstā Pasūtītājs un Uzņēmējs abi kopā saukti arī **„Puses”**, bet katrs atsevišķi arī **„Puse”**, pamatojoties uz Siguldas novada pašvaldības rīkoto iepirkumu **“Siguldas Jaunās pils pārbūves un restaurācijas būvuzraudzība”** (identifikācijas Nr. SNP 2018/02), turpmāk šā līguma tekstā saukts Iepirkums,rezultātiem un Iepirkumā iesniegto piedāvājumu, noslēdz šāda satura līgumu, turpmāk – **„Līgums”**, kas ir saistošs kā Pusēm, tā arī viņu saistību un tiesību pārņēmējiem:

1. **Līguma priekšmets**
   1. Pasūtītājs uzdod un Uzņēmējs apņemas veikt:
      1. Siguldas Jaunās pils pārbūves un restaurācijas būvuzraudzību turpmāk tekstā – **„Objekts”**, būvdarbu būvuzraudzību un
      2. atzinuma/-u sagatavošana garantijas laikā, turpmāk tekstā – **„Darbi”**.
   2. Darbus Uzņēmējs veic ievērojot Latvijas Republikas normatīvo aktu prasības, Pasūtītāja norādījumus, Līguma noteikumus un Līguma pielikumā esošos dokumentus:
      1. Tehniskā specifikācija (Pielikums Nr. 1), Tehniskais piedāvājums (Pielikums Nr.2).
      2. Finanšu piedāvājums (Pielikums Nr. 3);
      3. Speciālistu saraksts (Pielikums Nr.4);
      4. Pēc Objekta būvdarbu līguma noslēgšanas Uzņēmējam tiks izsniegta līguma kopija ar būvdarbu veicēju turpmāk tekstā – **„Būvdarbu līgums”** (Pielikums Nr.5).
2. **Līguma izpildei nepieciešamie dokumenti**
   1. Uzņēmējs 5 (piecu) darba dienu laikā pēc Līguma parakstīšanas Pasūtītājam iesniedz Līguma 8.punkta noteikumiem atbilstošu Uzņēmēja profesionālās civiltiesiskās atbildības apdrošināšanas polisi un apdrošināšanas prēmijas apmaksu pilnā apmērā apliecinošu dokumentu.
   2. Uzņēmējam ir pienākums uzturēt spēkā Darbu izpildei nepieciešamās speciālās atļaujas, licences un sertifikātus visā Līguma darbības laikā.
   3. Uzņēmējam ir pienākums iesniegt 10 (desmit) dienu laikā no iepirkuma līguma noslēgšanas beznosacījumu garantiju - līguma izpildes nodrošinājumu 10% (desmit procentu) apmērā no Līguma 4.1.punktā norādītās cenas. Uzņēmējam ir pienākums nodrošināt tā spēkā esamību Siguldas Jaunās pils pārbūves un restaurācijas būvdarbu līguma izpildes laikā.
3. **Darbu uzsākšana un izpildes termiņš** 
   1. Darbus:
      1. Būvdarbu būvuzraudzību Uzņēmējs sāk veikt 2 (divas) dienas pirms Būvdarbu uzsākšanas un tā jābeidz pēc būvdarbu pabeigšanas, Objekta nodošanas ekspluatācijā un Pabeigšanas atskaites (Uzraudzības noslēguma ziņojuma) iesniegšanas Pasūtītājam;
      2. atzinuma/-u sagatavošana garantijas laikā, pēc būvdarbu pabeigšana. Būvdarbu garantijas termiņš 5 (pieci) gadi.
   2. Darbu organizatoriskie jautājumi tiek izskatīti un risināti būvsapulcēs. Būvsapulces notiek vismaz vienu reizi 2 (divās) nedēļās vai pēc vajadzības visiem dalībniekiem vienojoties. Būvsapulces dienas kārtība, klātesošie dalībnieki un pieņemtie lēmumi tiek fiksēti protokolā un tie ir obligāti izpildāmi Uzņēmējam, ja vien tie nav pretrunā ar Līgumu. Pasūtītājam ir pienākums nodrošināt sava pārstāvja piedalīšanos būvsapulcēs.
4. **Līguma summa un norēķinu kārtība**
   1. Par Līguma 1.1.1.punktā noteikto Darbu izpildi Pasūtītājs apņemas samaksāt \_\_\_\_\_\_\_\_\_\_\_\_\_\_EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*euro* un \_\_\_\_\_\_\_\_\_ *centi*) un 21% (pievienotās vērtības nodokli, turpmāk tekstā – PVN) \_\_\_\_\_\_\_\_\_\_\_\_\_\_\_\_\_EUR (\_\_\_\_\_\_\_\_\_\_\_\_\_\_\_\_\_\_*euro* un \_\_\_\_\_\_\_\_\_\_\_*centi*), kopā ar PVN \_\_\_\_\_\_\_\_\_\_\_\_\_\_EUR (\_\_\_\_\_\_\_\_\_\_\_\_\_\_\_\_\_\_*euro* un \_\_\_\_\_\_\_\_\_\_\_*centi*), turpmāk tekstā – Līguma summa.
   2. Samaksu par kvalitatīvi veikto Līguma 1.1.1.punktā noteikto Darbu tiks veikta šādā kārtībā:
      1. samaksa par kvalitatīvi veiktiem Darbiem tiks veikta proporcionāli paveiktajiem un ikmēneša būvdarbu Uzņēmēja sagatavotā pieņemšanas – nodošanas aktā par iepriekšējo periodā faktiski izpildītajiem būvdarbiem, turpmāk tekstā - Formā Nr.2, akceptētajiem būvdarbiem. Kārtējais maksājums tiek veikts 15 (piecpadsmit) dienu laikā no akta (par veiktajiem darbiem) akceptēšanas un rēķina saņemšana.
      2. atlikušos 10 % Pasūtītājs samaksā 20 (divdesmit) darba dienu laikā pēc Objekta pieņemšanas ekspluatācijā akta parakstīšanas, no akta (par veiktajiem darbiem) akceptēšanas un rēķina saņemšanas.
   3. Par Līguma 1.1.2.punktā noteiktā Darba pienācīgu izpildi Pasūtītājs maksā Uzņēmējam, \_\_\_\_\_\_\_ **EUR** (\_\_\_\_\_\_\_ euro un\_\_\_\_\_\_\_ centi) bez PVN par vienu Darba veikšanā izlietoto cilvēkstundu un PVN normatīvajos aktos noteiktajā apmērā.
   4. Pasūtītāja plānotais maksimālais Darba veikšanā izlietotais cilvēkstundu skaits Līguma izpildes laikā līdz 30 (trīsdesmit) stundām. Pasūtītājam ir tiesības neizmantot visu iepriekš minēto stundu skaitu.
   5. Saskaņā ar Līguma 4.1. un 4.3.punktā minēto, maksimālā summa par Līguma noteikto Darbu ir \_\_\_\_\_\_\_\_\_\_\_\_\_\_\_\_\_ EUR un PVN \_\_\_\_\_\_ EUR, kopā ar PVN \_\_\_\_\_\_\_\_\_\_\_\_ EUR, turpmāk tekstā - kopējā Līgumcena.
   6. Puses vienojas, ka Līguma summa tika aprēķināta pieņemot, ka Uzņēmēja veiktie Darbi būs augstākajā profesionālajā kvalitātē, t.i., tiks nodrošināta Būvuzraudzības veikšana atbilstoši Tehniskajai specifikācijai, Tehniskajam piedāvājumam, Būvuzraudzības līgumam un būvniecību reglamentējošo normatīvo aktu un piemērojamo standartu prasībām. Darbi tiks veikti ar vislielāko rūpību un visaugstākajā profesionālajā līmenī.
   7. Līguma summā ir iekļautas:
      1. visas izmaksas, kas attiecas uz Darbu veikšanu, tai skaitā, bet ne tikai, ceļa un sakaru izdevumi, izdevumi par Darbu veikšanai nepieciešamo tehnikas un aprīkojuma iegādi, piegādi un nomu, apdrošināšanas izmaksas, atlīdzības un obligātie maksājumi, kurus piemēro vai kuri tiks piemēroti Uzņēmēja pienākumu pienācīgai izpildei saskaņā ar Līgumu un tamlīdzīgas izmaksas;
      2. Uzņēmēja peļņa un tie virsizdevumi, kas attiecināmi uz Uzņēmēju.
   8. Maksājumi tiek veikti ar pārskaitījumu uz Uzņēmēja rēķinā norādīto bankas kontu. Maksājums tiek uzskatīts par veiktu dienā, kad Pasūtītājs šo maksājumu ir veicis no sava bankas konta uz Uzņēmēja rēķinā norādīto bankas kontu.
   9. Puses vienojas, ka Pasūtītājam, saskaņā ar Civillikuma 1425. pantu, ir tiesības un Pasūtītājs ir ieinteresēts saņemt pilnīgu Līguma priekšmeta izpildījumu, nevis tikai kādu tā daļu. Līdz ar to arī kopējo Līgumcenu, kas noteikta Līguma 4.5.punktā, Uzņēmējam pienākas par pilnībā atbilstoši Līguma noteikumiem izpildītiem Darbiem.
   10. Pasūtītājam, veicot Līgumā noteiktos maksājumus, ir tiesības, bez atsevišķa brīdinājuma izteikšanas Uzņēmējam, ieturēt no tiem līgumsodus, kas Uzņēmējam aprēķināti saskaņā ar Līgumu. Līgumsoda aprēķināšanas gadījumā, Pasūtītājs nosūta Uzņēmējam līgumsoda aprēķinu un Paziņojumu par līgumsoda ieturēšanu no Līgumā noteiktajiem maksājumiem.
5. **Uzņēmēja tiesības un pienākumi**
   1. Uzņēmējs Darbu izpildei nozīmē savus darbiniekus, kuri veic Līguma 5. un 7. punktā noteiktos Uzņēmēja pienākumus. Pirms Darbu veikšanas atbildīgais darbinieks paraksta saistību rakstus atbilstoši normatīvajos aktos noteiktajam.
   2. Uzņēmēja pienākums Darbus veikt atbilstoši Līguma nosacījumiem, Pasūtītāja norādījumiem un normatīvo aktu prasībām, tajā skaitā Ministru kabineta 2014.gada 19.augusta noteikumiem Nr.500 “Vispārīgie būvnoteikumi”.
   3. Uzņēmēja pienākums ir pārbaudīt būvdarbu un pielietoto materiālu, iekārtu un/vai tehnoloģiju atbilstību Iepirkuma dokumentācijai, Būvprojektam un Latvijas Republikas ārējo normatīvo aktu prasībām.
   4. Uzņēmējam ir pienākums pārbaudīt atbilstošās būvdarbu izpilddokumentācijas, materiālu un iekārtu atbilstību apliecinošo dokumentu un citu saistīto dokumentu (segto darbu pieņemšanas akti, nozīmīgo konstrukciju pieņemšanas akti, sertifikāti, tehniskās pases, ražotājs standarta tehniskās pases, ražotāju garantijas, izgatavoto būvkonstrukciju pārbaudes protokoli, pārskati u.c.), kā arī atbilstoši Latvijas Republikas ārējo normatīvo aktu prasībām aizpildīta būvdarbu žurnāla esamību Objekta būvlaukumā.
   5. Uzņēmējs organizē, vada un protokolē Līguma 3.2. punktā noteiktās būvsapulces. Pirmo būvsapulci Uzņēmējs sasauc ne vēlāk kā 3 (trīs) darba dienu laikā pēc Darbu uzsākšanas. Kārtējās būvsapulces norises laiks tiek noteikts būvsapulces protokolā. Būvsapulces protokolu Uzņēmējs izsniedz Pasūtītājam un būvdarbu veicējam ne vēlāk kā 3 (trīs) darba dienu laikā pēc būvsapulces.
   6. Visus strīdus ar būvdarbu veicēju būvdarbu izpildes atbilstību Būvdarbu līguma noteikumiem un izpildītajiem būvdarbiem, Uzņēmējs risina patstāvīgi, informējot Pasūtītāju.
   7. Uzņēmējam ir pienākums ievērot darba drošības, darba aizsardzības, ugunsdrošības, elektrodrošības apkārtējās vides aizsardzības noteikumus, darba kārtības prasību ievērošanu, kā arī citu ārējo normatīvo aktu, kas reglamentē Darbu veikšanu, prasības.
   8. Uzņēmējam ir pienākums nodrošināt, Uzņēmēja darbinieku un Darbu izpildē piesaistīto speciālistu:
      1. instruēšanu un apmācīšanu darba aizsardzībā (atbilstoši veicamajiem uzdevumiem);
      2. nodrošināšanu ar piemērotiem nepieciešamajiem individuālajiem aizsardzības līdzekļiem, t.sk. obligāto minimumu: aizsargķiveri, signālvesti, darba apaviem, aizsargbrillēm. Šis minimums ir obligāti jālieto atrodoties Objektā, neatkarīgi no tā, kādi darbi un cik ilgi tiek veikti. Darbam augstumā drīkst izmantot tikai drošības sistēmas (drošības jostas ir aizliegtas);
      3. izgājuši obligātās veselības pārbaudes;
      4. apmācīti par resursu lietderīgu izmantošanu (elektroenerģija, ūdens, izejvielas);
      5. apmācīti reaģēšanai ārkārtas situācijās, izslēdzot draudus apkārtējai videi un cilvēku veselībai.
   9. Uzņēmējam ir pienākums nodrošināt:
      1. Pasūtītāja pārstāvjiem pieeju darba vietām, lai veiktu vides un darba aizsardzības prasību ievērošanas kontroli;
      2. ka izmantotais Darba aprīkojums ir darba kārtībā, pārbaudīts un atbilst normatīvo aktu prasībām. Darba laikā visam aprīkojumam (gan mobilajam, gan stacionārajam) jāveic ikdienas pārbaudes;
      3. ka pielietotās darba metodes ir drošas un neapdraud ne Uzņēmēja darbiniekus, ne Pasūtītāju, ne citas personas, kas var atrasties vietas tuvumā.
   10. Uzņēmējam ir pienākums veikt darba vides riska novērtējumu, atbilstoši normatīvo aktu prasībām.
   11. Līguma 5.7., 5.8., 5.9. un 5.10. punktā noteikto prasību izpildes neievērošanas gadījumā Uzņēmējs uzņemas pilnu atbildību par radītajām sekām.
   12. Uzņēmējs ir atbildīgs un sedz zaudējumus par Darba kavējumiem, kas radušies darba aizsardzības prasību neievērošanas dēļ.
   13. Uzņēmējs atbild par zaudējumiem vai citām sekām, ko tas ar savu darbību vai bezdarbību radījis būvniecības dalībniekiem un trešajām personām, veicot Darbus Objektā, un apņemas šīs sekas nekavējoties novērst vai atrisināt.
   14. Parakstot Līgumu, Uzņēmējs apliecina, ka Pasūtītājs ir nodrošinājis Uzņēmēju ar Darbu izpildei nepieciešamo informāciju un dokumentāciju un ka Uzņēmējam pret šo dokumentāciju pretenziju nav.
   15. Uzņēmējs apņemas ievērot vispārpieņemto praksi būvuzraudzības pakalpojumu sniegšanā, kā arī ievērot Pasūtītāja norādījumus, ciktāl tas nav pretrunā ar normatīvajiem aktiem vai šo Līgumu.
   16. Uzņēmējs apņemas iepazīties un sniegt Pasūtītājam nepieciešamās konsultācijas vai palīdzību darbu veikšanas projekta, izpildzīmējumu un citas tehniskās dokumentācijas apstiprināšanas vai saskaņošanas laikā, kā arī iespējamo Būvprojekta grozījumu gadījumā.
   17. Uzņēmējam ir pienākums aizstāvēt Pasūtītāja intereses attiecībās ar Objekta būvdarbu veicēju.
   18. Uzņēmējs bez iepriekšējas rakstiskas Pasūtītāja piekrišanas nedrīkst pieņemt lēmumus, kuri ir saistīti ar noteikto būvdarbu apjomu palielināšanu vai grozīšanu, vai ar būvniecības izmaksu palielināšanu.
   19. Uzņēmējam ir pienākums informēt Pasūtītāju par visiem apstākļiem, kas var neparedzēti ietekmēt Objekta sekmīgu būvniecību vai ekspluatāciju.
   20. Notikušos nelaimes gadījumus Objektā Uzņēmējs izmeklē saskaņā ar normatīvo aktu prasībām.
   21. Uzņēmējam ir tiesības veikt galvenā būvuzrauga vai speciālistu nomaiņu, atbilstoši Publisko iepirkumu likuma 62.pantā noteiktajam.
   22. Līguma 6.2.punktā minētajā gadījumā, Uzņēmējam ir pienākums 5 (piecu) darba dienu laikā nozīmēt citu darbinieku (galveno būvuzraugu vai speciālistu) un iesniegt Pasūtītājam nomainītā darbinieka (galvenā būvuzrauga vai speciālista) būvprakses sertifikāta apliecinātu kopiju un pieredzi apliecinošus dokumentus atbilstoši Iepirkuma Nolikumā minētajām prasībām par galveno būvuzraugu vai speciālistiem.
6. **Pasūtītāja tiesības un pienākumi**
   1. Pasūtītājs nodrošina Uzņēmējam netraucētu piekļuvi Objekta būvlaukumam.
   2. Pasūtītājam ir tiesības pieprasīt Uzņēmēja galvenā būvuzrauga vai speciālistu nomaiņu, ja Uzņēmējs Darbu izpildi veic neatbilstoši Līguma noteikumiem. Uzņēmējam ir pienākums 5 (piecu) darba dienu laikā nozīmēt citu darbinieku (galveno būvuzraugu vai speciālistu) un iesniegt Pasūtītājam nomainītā darbinieka (galvenā būvuzrauga vai speciālista) būvprakses sertifikāta apliecinātu kopiju un pieredzi apliecinošus dokumentus atbilstoši Iepirkuma Nolikumā minētajām prasībām par galveno būvuzraugu vai speciālistiem.
   3. Līguma 13.1.punktā norādītajai personai vai citam darbiniekiem ir tiesības Uzņēmēja darbiniekiem pārbaudīt alkohola koncentrāciju izelpojamā gaisā, atbilstoši Pasūtītāja izstrādātajai kārtībai, pieaicinot pie šādas pārbaudes veikšanas Uzņēmuma atbildīgo pārstāvi. Ja alkohola koncentrācija ir virs 0 (nulle), darbinieks tiek izraidīts no teritorijas un Uzņēmējam uzrēķināts līgumsods saskaņā ar Līguma 6.pielikumā noteikto. Darbinieka atteikšanās no pārbaudes, tiek pielīdzināta alkohola lietošanai.
   4. Pasūtītājam ir tiesības pieprasīt Uzņēmējam uzrādīt darba aizsardzības dokumentāciju, piemēram, instrukcijas, instruktāžu reģistrācijas žurnālus, obligāto veselības pārbaužu kartes, darba risku novērtējumu, darbinieku kvalifikācijas apliecinājumus u.c.
   5. Konstatējot regulārus darba aizsardzības pārkāpumus vai kavēšanos ar to novēršanu, Pasūtītājam ir tiesības nepielaist pie Darba Uzņēmēja darbiniekus, kuri regulāri pārkāpj darba aizsardzības prasības.
   6. Pasūtītājs vai Pasūtītāja pārstāvis informē elektroniski, pievienojot situācijas fotofiksāciju,Līguma 13.2.punktā norādīto Uzņēmēja kontaktpersonu par:
      1. bīstamām situācijām, kas radušās darba gaitā kā rezultātā var tikt apdraudēta Uzņēmēju darbinieku drošība un veselība;
      2. Uzņēmēja darbinieku un citu piesaistīto speciāliste traumām, incidentiem, avārijām vai notikušu nelaimes gadījumu darbā;
      3. jebkuriem citiem apstākļiem, kas var apdraudēt vai apdraud darbinieku un cita piesaistīto speciālistu drošību un veselību vai apgrūtina Darba izpildi.
   7. Pasūtītājam ir tiesības nomainīt Līguma 13.1.punktā pārstāvi vai pievienot vēl vienu pārstāvi par to iepriekš elektorniski paziņojot Uzņēmējam pārstāvim.
   8. Pasūtītājam ir pienākums pieņemt lēmumu atļaut vai atteikt Uzņēmēja galvenā būvuzrauga vai speciālistu, vai apakšuzņēmēju nomaiņu vai jaunu apakšuzņēmēju iesaistīšanu līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem.
7. **Darbu veikšanas kārtība**
   1. Uzņēmējam ir pienākums visā būvdarbu veikšanas laikā atrasties Objektā un veikt Objekta pārbaudes 1 (vienas) stundas laikā pēc pirmā Pasūtītāja mutiska, elektroniska vai rakstiska pieprasījuma saņemšanas.
   2. Uzņēmēja pienākums ir atbilstoši Latvijas Republikas ārējo normatīvo aktu prasībām katru reizi, kad pārbaudē ir konstatētas neatbilstības, veikt atbilstošus ierakstus būvdarbu žurnālā.
   3. Konstatējot būvdarbu un/vai pielietoto materiālu, iekārtu un/vai tehnoloģiju neatbilstību Būvprojekta dokumentācijai un/vai Latvijas Republikas ārējo normatīvo aktu prasībām Uzņēmējs nekavējoties, pārkāpuma konstatēšanas dienā, iesniedz būvdarbu veicējam rakstisku pretenziju un informē par to Pasūtītāju, iesniedzot pretenzijas kopiju.
   4. Konstatējot Līguma 5.4. punktā minēto dokumentu neesamību un/vai atbilstoši Latvijas Republikas ārējo normatīvo aktu prasībām neaizpildītu būvdarbu žurnālu Uzņēmējs nekavējoties, pārkāpuma konstatēšanas dienā, iesniedz būvdarbu veicējam rakstisku pretenziju un informē par to Pasūtītāju, iesniedzot pretenzijas kopiju.
   5. Uzņēmējam ir pienākums piedalīties segto darbu un nozīmīgo konstrukciju pieņemšanā, kā arī izvērtēt būvdarbu izpilddokumentāciju, materiālu un iekārtu atbilstību apliecinošos dokumentus un citus saistītos dokumentus (sertifikāti, tehniskās pases, ražotājs standarta tehniskās pases, ražotāju garantijas, izgatavoto būvkonstrukciju pārbaudes protokoli, pārskati u.c.).
   6. Uzņēmējam ir pienākums izvērtēt būvdarbu veicēja sagatavoto ikmēneša Formu Nr.2, 5 (piecu) darba dienu laikā no tās saņemšanas un parakstīt to vai sniegt motivētu rakstisku atteikumu. Atteikuma gadījumā Uzņēmējs par to informē Pasūtītāju, iesniedzot atteikuma kopiju.
   7. Uzņēmējam ir pienākums piedalīties galīgajā būvdarbu pieņemšanā, pēc atbilstoša būvdarbu veicēja uzaicinājuma saņemšanas uzaicinājumā norādītajā laikā.
   8. Uzņēmējs pirms būves nodošanas ekspluatācijā iesniedz Pasūtītājam un Būvvaldei pārskatu par būvuzraudzības plānā norādīto pasākumu savlaicīgu izpildi un apliecina, ka Objekts ir uzbūvēts atbilstoši būvdarbu kvalitātes prasībām un normatīvajiem aktiem.
8. **Apdrošināšana**
   1. Uzņēmējs iesniedz apdrošināšanas kompānijas polisi par Līguma un profesionālās darbības (būvuzraudzība) apdrošināšanu. Apdrošināšanas līgums slēdzams atbilstoši Ministru kabineta 2014.gada 19.augusta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un Iepirkuma Nolikumā noteikto: ar profesionālās civiltiesiskās apdrošināšanas polisi ar kopējo atbildības limitu vismaz EUR 2 000 000,00 (divi miljoni euro) apmērā, kur viena apdrošināšanas gadījuma summa ir vismaz EUR 8000,00 (astoņi tūkstoši euro) apmērā. Apdrošināšanas ņēmēja pašrisks ne vairāk kā EUR 3000,00 (trīs tūkstoši euro) apmērā. Līgumā noteiktos Darbus Uzņēmējs nedrīkst uzsākt un veikt bez spēkā esošas Līguma 8.1.punktā noteiktās apdrošināšanas polises.
   2. Līguma 8.1. punktā minētajā apdrošināšanas polisē jābūt norādītam, ka apdrošinātājs sedz citiem būvniecības dalībniekiem un trešajām personām zaudējumus, kurus Uzņēmējs nodarījis ar savu darbību vai bezdarbību.
   3. Līguma 8.1. punktā minētajai apdrošināšanas polisei ir jābūt spēkā visu būvdarbu un garantijas laiku.
   4. Uzņēmējs ir tiesīgs iesniegt jau spēkā esošu apdrošināšanas polisi, ja tā atbilst Līguma 8.punkta nosacījumiem.
9. **Strīdu risināšana un Pušu atbildība**
   1. Puses vienojas, ka jebkurš strīds, nesaskaņa vai prasība, kas izriet no Līguma, kas skar to vai tā pārkāpšanu, izbeigšanu vai spēkā neesamību, Puses risina pārrunu ceļā. Ja strīdus, domstarpības, nesaskaņas vai prasība, kas izriet no Līguma, kas skar to vai tā pārkāpšanu, izbeigšanu vai spēkā neesamību, nav iespējams atrisināt pārrunu ceļā, tad tie nododami izšķiršanai pēc piekritības Latvijas Republikas tiesā saskaņā ar Latvijas Republikas ārējiem normatīvajiem aktiem.
   2. Gadījumā, ja Pasūtītājs nepamatoti pieļāvis jebkuru Līgumā noteikto maksājuma termiņa nokavējumu, Uzņēmējs ir tiesīgs saņemt no Pasūtītāja līgumsodu 0,5 % (piecas desmitdaļas procenta) apmērā no nokavētā maksājuma summas par katru maksājuma kavējuma dienu, sākot ar pirmo maksājuma kavējuma dienu, līdz dienai (ieskaitot), kad Pasūtītājs veicis pilnīgu nokavēto maksājumu samaksu.
   3. Ja Uzņēmējs nokavē jebkuru Līgumā vai saskaņā ar Līgumu noteikto saistību izpildes termiņu, Uzņēmējs maksā Pasūtītājam līgumsodu 0,5 % (piecas desmitdaļas procenta) apmērā no Līguma summas, kas norādīta Līguma 4.1. punktā, par katru kavējuma dienu, sākot ar pirmo kavējuma dienu, līdz dienai (ieskaitot), kad Uzņēmējs ir izpildījis Līgumā vai saskaņā ar Līgumu noteikto saistību.
   4. Ja Pasūtītājam rodas šaubas par Uzņēmēja veikto Darbu kvalitāti strīdus gadījumā Uzņēmējs atlīdzina Pasūtītājam būvdarbu atsegšanas un tās novēršanas izmaksas, ja būvdarbu atsegšanas rezultātā konstatēta neatbilstība Būvdarbu līguma noteikumiem un/vai Latvijas Republikas ārējo normatīvo aktu prasībām.
   5. Par darba aizsardzības prasību, iekšējās darba kārtības vai darba aizsardzības normatīvo aktu un Pasūtītāja prasību neievērošanu, Puses vienojas, ka Pasūtītājam ir tiesības ieturēt no Uzņēmēja Līguma 6.pielikumā minētā kārtībā un apmērā līgumsodu.
   6. Līgumsoda samaksa neatbrīvo Uzņēmēju no savu līgumsaistību izpildes pienākuma un neatsvabina Uzņēmēju no zaudējumu atlīdzības Pasūtītājam, pat ja arī tie nepārsniedz līgumsodu apmēru.

1. **Līguma izpildes apturēšana vai izbeigšana**
   1. Pasūtītājam ir tiesības vienpusējā kārtā atkāpties no Līguma pirms termiņa, par to 5 (piecas) darba dienas iepriekš rakstiski paziņojot Uzņēmējam, ja:
      1. Uzņēmējs uzsāk likvidāciju;
      2. Uzņēmējs tiek izslēgts no Būvkomersantu reģistra;
      3. ar spēkā stājušos tiesas nolēmumu tiek pasludināts Uzņēmēja maksātnespējas process;
      4. Uzņēmējs nav izpildījis Līguma 2.1.punktā noteikto pienākumu tajā noteiktajā termiņā;
      5. tādu iemeslu dēļ, kas nav saistīti ar Pasūtītāja saistību neizpildi, Uzņēmējs nepilda vai kavē kādu no Līgumā noteiktajiem Uzņēmēja saistību izpildes termiņiem vairāk kā 2 (divas) darba dienas;
      6. Uzņēmējs pieļāvis Līguma 9.3. punktā noteiktā gadījuma iestāšanos;
      7. Uzņēmējs nepilda jebkuru no Līgumā noteiktajām saistībām un pēc Pasūtītāja rakstveida pretenzijas saņemšanas 5 (piecu) darba dienu laikā nav pilnībā izpildījis pretenzijā izteiktās prasības.
   2. Uzņēmējam ir tiesības vienpusējā kārtībā atkāpties no Līguma pirms termiņa, par to 10 (desmit) darba dienas iepriekš rakstiski paziņojot Pasūtītājam, ja Pasūtītājs pretēji Līguma noteikumiem kavē Līgumā paredzētos maksājumu veikšanas termiņus.
   3. Līguma 10.1. un 10.2. punktā minētajos gadījumos Pasūtītāja pienākums ir apmaksāt Uzņēmēja faktiski atbilstoši Līgumam padarītos Darbus uz Līguma izbeigšanas brīdi.
2. **Nepārvaramas varas apstākļi**
   1. Puses apstiprina, ka visi tie apstākļi, kas ir ārpus Pušu kontroles, t.i., karš, sacelšanās, ugunsgrēks, eksplozijas vai valsts un pašvaldību varas iestāžu iejaukšanās, un citi apstākļi, kas saskaņā ar Latvijas Republikas Civillikumu atbilst nepārvaramas varas apstākļiem, atbrīvos Puses no Līgumā noteikto saistību pildīšanas, ja izpilde ir iespējama tikai ar pārmērīgi lielām izmaksām, un arī no jebkādām saistībām maksāt kompensāciju vai zaudējumu atlīdzību.
   2. Pusēm nekavējoties rakstveidā jānosūta paziņojums (kopā ar jebkuru paziņojumu vai informāciju, ko Puse ir saņēmusi par nepārvaramas varas apstākļiem) otrai Pusei, informējot par nepārvaramās varas apstākļu iestāšanos un tās sekām, kā arī jāpieliek visas pūles, lai mazinātu nepārvaramās varas kaitīgās sekas.
   3. Pusei, kurai kļuvis zināms par nepārvaramās varas apstākļiem, kas var ietekmēt Līgumā šai Pusei paredzēto pienākumu izpildi, nekavējoties rakstveidā jāinformē otra Puse par šo apstākļu iestāšanos un izbeigšanos. Gadījumā, ja nepārvaramas varas apstākļi turpinās ilgāk par 30 (trīsdesmit) dienām, tad Puses saskaņo tālāko rīcību Līguma izpildē.
3. **Nobeiguma noteikumi**
   1. Visi grozījumi, papildinājumi pie Līguma, kā arī citas Pušu vienošanās, kas saistītas ar Līguma izpildi un darbību, noformējamas rakstveidā un stājas spēkā pēc tam, kad tās parakstījušas abas Puses. Visi Līguma papildinājumi, grozījumi un vienošanās ir Līguma neatņemamas sastāvdaļas.
   2. Puses apņemas neizpaust trešajām personām informāciju, kas saistīta ar Līgumu un varētu skart Pasūtītāja vai Uzņēmēja intereses, izņemot Publisko iepirkumu likumā noteiktos gadījumus. Puses apņemas nodrošināt minētās informācijas neizpaušanu no trešo personu puses, kas piedalās Līguma izpildīšanā. Puses ir savstarpēji materiāli atbildīgas par šajā līgumā paredzēto konfidencialitātes noteikumu pārkāpšanu. Šim noteikumam nav laika ierobežojuma un tas nav atkarīgs no Līguma darbības termiņa.
   3. Visa sarakste starp Pusēm izdarāma uz Līgumā norādītajām adresēm, nosūtot vēstules ierakstītā sūtījumā, vai nododot dokumentus pret parakstu personīgi Puses Līgumā norādītajā adresē vai Līguma 13. punktā minētajām Pušu kontaktpersonām. Tiek pieņemts, ka ierakstītas vēstules sūtījums ir saņemts 4 (ceturtajā) dienā pēc nodošanas pastā, ja vien tas nav saņemts agrāk.
   4. Pusei ir pienākums 3 (trīs) darba dienu laikā rakstveidā informēt otru Pusi par Līgumā norādītās adreses vai Puses kontaktpersonas maiņu.
   5. Ja atklājas pretruna starp Līguma tekstu un tā pielikumiem, tad Pasūtītājs ir tiesīgs noteikt prioritāro dokumentu.
   6. Puses apliecina, ka tām ir saprotams Līguma saturs un nozīme, ka tās atzīst Līgumu par pareizu, abpusēji izdevīgu un vienlaicīgi paziņo, ka Līgums slēgts labprātīgi, bez viltus un spaidiem, pilnībā un vispusīgi ievērojot Pušu gribu un intereses.
   7. Puses apliecina, ka Līguma teksts ir Pusēm pilnībā saprotams, Līgumā lietotajiem jēdzieniem un formulējumiem Puses piekrīt un apliecina, ka Līgums sastādīts precīzi, vadoties no Pušu iesniegtajiem dokumentiem un dotās informācijas, ko Puses uzskata par pietiekamu un vispusīgi izklāstītu Līgumā un par kuras patiesumu Puses atbild patstāvīgi.
   8. Līgums stājas spēkā ar dienu, kad Puses ir to parakstījušas. Līgums ir spēkā līdz pilnīgai tajā noteikto saistību izpildei vai brīdim, kad tas tiek izbeigts Līgumā noteiktajā kārtībā.
   9. Līgums ir sastādīts latviešu valodā, 2 (divos) identiskos eksemplāros, kuriem abiem ir vienāds juridisks spēks – viens eksemplārs tiek nodots Pasūtītājam, bet otrs – Uzņēmējam.
4. **Pušu atbildīgās personas**
   1. Pasūtītāja pārstāvis, kurš ir tiesīgs darboties Pasūtītāja vārdā un parakstīt šajā Līgumā minētos aktus, saistībā ar Darbu izpildi (atbildīgais darbinieks saistībā ar līguma izpildi no Pasūtītāja puses) ir\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālrunis \_\_\_\_\_\_\_\_\_\_\_\_\_\_, e-pasts \_\_\_\_\_\_\_\_\_\_\_\_\_\_\_\_\_. Nomainīt pārstāvi paziņojot e-pastā, var pievienot vēl vienu pārstāvi, informē e-pastā.
   2. Pilnvarotais Uzņēmēja pārstāvis ir\_\_\_\_\_\_\_\_\_\_\_\_\_\_\_\_\_\_\_\_\_\_\_, e-pasts:\_\_\_\_\_\_\_\_\_\_\_\_\_\_, kurš ir tiesīgs darboties Uzņēmēja vārdā saistībā ar Darbu izpildi.

**Līguma Pielikumi:**

1. Tehniskā specifikācija;
2. Tehniskais piedāvājums;
3. Finanšu piedāvājums;
4. Speciālistu saraksts;
5. Būvdarbu līguma kopija, pievienota pēc Būvdarbu līguma noslēgšanas.
6. Līgumsodi par darba aizsardzības prasību neievērošanu

|  |  |
| --- | --- |
| **Pasūtītājs** | **Uzņēmējs** |
| **Siguldas novada pašvaldība** | **\_\_\_\_\_\_\_\_\_\_\_\_\_\_\_\_\_\_** |
| Reģ. Nr.90000048152  PVN reģ. Nr. LV90000048152  Pils iela 16, Sigulda, LV-2150  AS “SEB Banka”  Konts: LV15UNLA0027800130404 | Reģ. Nr.\_\_\_\_\_\_\_\_\_\_\_\_\_\_\_\_\_\_  PVN reģ. Nr. \_\_\_\_\_\_\_\_\_\_\_\_\_\_  Adrese:  Banka:  Konts: |
| Siguldas novada pašvaldības izpilddirektore  **Jeļena Zarandija** |  |

**6. pielikums**

**Līgumsodi par darba aizsardzības prasību neievērošanu**

1. Par darba aizsardzības prasību, darba aizsardzības normatīvo aktu un Siguldas novada pašvaldība, reģistrācijas Nr.90000048152, turpmāk tekstā saukts – Pasūtītājs, noteikto prasību neievērošanu, Puses vienojas, ka ir tiesības ieturēt no **\_\_\_\_\_\_\_\_\_\_\_\_\_\_\_\_\_\_,** reģistrācijas Nr. \_\_\_\_\_\_\_\_\_\_\_\_\_\_\_\_\_, turpmāk tekstā saukts – Uzņēmējs, 2018.gada \_\_. \_\_\_\_\_\_\_\_\_\_\_\_ noslēgtā Būvuzraudzības līguma Nr.\_\_\_\_\_\_\_\_\_\_\_\_, turpmāk tekstā - Līgums, Līguma 4.1.punktā atrunātās samaksas šajā pielikumā noteikto līgumsodu.
2. Līgumsods tiek summēts par katru atsevišķu gadījumu vai par katru darbinieku (t.sk. piesaistītajiem speciālistiem, kas strādā uz uzņēmuma līguma pamata), kurš izdarījis pārkāpumu.
3. Līgumsods tiek aprēķināts tikai par tiem gadījumiem, kas ir rakstiski fiksēti, norādot konkrētu pārkāpuma laiku, vietu, raksturu, iesaistītos darbiniekus u.c. pārkāpuma apstākļus.
4. Līgumsods tiek aprēķināts arī par Uzņēmēja piesaistīto apakšuzņēmēja izdarītajiem pārkāpumiem.
5. Ja kāds no pārkāpumiem rada paaugstinātu bīstamību un /vai nopietnus draudus darbinieka vai citu darbinieku dzīvībai vai veselībai, pielikuma 6.punktā pievienotajā tabulā norādītais līgumsods tiek dubultots.
6. Līgumsodu tabula:

|  |  |  |
| --- | --- | --- |
| **Nr.** | **Pārkāpuma apraksts** | **Līgumsods EUR/1 gad.** |
|  | Individuālo aizsardzības līdzekļu nelietošana vai darbinieku nenodrošināšana ar piemērotiem un kvalitatīviem individuālajiem aizsardzības līdzekļiem. | 30,00 |
|  | Darba aizsardzības, ugunsdrošības, elektrodrošības un iekšējās darba kārtības prasību neievērošana. | 70,00 |
|  | Uzņēmējs 24 stundu laikā nespēj uzrādīt pieprasītos darba aizsardzības dokumentus. | 115,00 |
|  | Caurlaižu režīma neievērošana | 30,00 |
|  | Darbinieka atrašanās darba vietā alkohola reibumā. | 215,00 |
|  | Uzņēmējs nav veicis darbinieku instruktāžu, apmācību, veselibas pārbaudes, riska novērtējumu vai citus darba aizsardzības normatīvajos aktos noteiktās prasības. | 70,00 |
|  | Bojāta, nepārbaudīta vai nepiemērota darba aprīkojuma izmantošana. | 70,00 |
|  | Ar Pasūtītāja pārstāvi nesaskaņotu darbu, vai darbu, kas nav paredzēti projekta plānā, veikšanu. | 70,00 |
|  | Savlaicīgi nav paziņots par darba gaitā notikušām traumām, incidentiem, avārijām, nelaimes gadījumiem. | 140,00 |
|  | Fotografēšana un filmēšana bez Pasūtītāja pārstāvja atļaujas. | 140,00 |